text: Què uneix Jaume Roures amb Donald Trump?
  Quina productora ha tancat Jaume Roures?
  Qui ha creat un diari pro Trump a Espanya?
  Quin vincle hi ha entre Woody Allen i Donald Trump?
  Trump es vol estrenar desmuntant l'Obamacare
  Mas s'apunta a l'onada Trump
  Donald Trump es carrega tots els pronòstics
  Donald Trump, no tan lluny de Hitler
  Puigdemont ensabona Mediapro
  A quina empresa no li interessa la independència de Catalunya?
  Jaume Roures. | Foto: ESADE
  Els socis d'Imagina (Jaume Roures, Tatxo Benet, Juan Abelló i la cadena mexicana Televisa) estan negociant la venda de la majoria del capital d'aquesta empresa al magnat rus Mikhail Fridman, que forma part del cercle de plutòcrates de màxima confiança del president rus Vladimir Putin, segons informa el diari El Confidencial. Imagina explota una part dels drets de la Lliga espanyola de futbol i de la Champions League. El preu d'aquesta operació rondaria els 1.500 milions d'euros.
  Mikhail Fridman es troba en l'epicentre de dos escàndols: d'un cantó, la seva implicació en l'espionatge dels correus electrònics de Hillary Clinton per afavorir els interessos electorals de Donald Trump, que manté una estreta relació amb Vladimir Putin; de l'altre, el saqueig de la companyia Zed+, fundada per la família barcelonina Pérez Dolcet, per beneficiar els negocis del fill del ministre rus de l'Interior, Vladimir Kolokoltsev. L'home de confiança de Mikhail Fridman a Zed+, l'holandès Peter Wakkie, va ser detingut per la policia espanyola el passat 16 de gener a l'aeroport de Barajas.
  A Jaume Roures li agrada jugar amb foc. A finals de l'any 2015, la filial del seu grup a Miami, Media World, va ser escorcollada per l'FBI per la seva relació amb l'escàndol de corrupció de la FIFA i el mateix va passar l'any passat a les oficines centrals de Mediapro a la Diagonal de Barcelona. Les actuals negociacions per vendre la majoria d'Imagina al magnat rus Mikhail Fridman no contribueixen, precisament, a reforçar el perfil esquerranós d'aquest antic treballador de TV3 convertit en multimilionari: què fa aliant-se amb el plutòcrata que ha fet la feina bruta per la victòria de Donald Trump?